
Ministru kabineta sēdes protokollēmums

Informatīvais ziņojums "Par pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu"

· 1. Pieņemt zināšanai iesniegto informatīvo ziņojumu. 
· 2. Pieņemt zināšanai, ka informatīvā ziņojumā "Par pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu" minēto pasākumu īstenošanai nepieciešamais finansējums laikposmam no 2025. gada 1. septembra līdz 2025. gada 31. decembrim sastāda 174 768 euro un laikposmam no 2026. gada 1. janvāra līdz 2026. gada 30. jūnijam - 343 627 euro.  
· 3. Lai nodrošinātu pakalpojumu pieejamības nodrošināšanu nepilngadīgajiem, kuri pārmērīgi lieto atkarību izraisošas vielas no 2025. gada 1. septembra, Veselības ministrija normatīvajos aktos noteiktā kārtībā sagatavos un iesniegs izskatīšanai Ministru kabinetā rīkojuma projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2025. gadā (par periodu no 2025. gada 1. septembra līdz 2025. gada 31. decembrim) 174 768 euro apmērā, kā arī Veselības ministrijai iesniegt Finanšu ministrijai priekšlikumus par valsts pamatbudžeta bāzes izdevumu 2026.-2029. gadam palielināšanu veselības nozares pasākumu īstenošanai, paredzot finansējuma pārdali 2026. gadā 253 203 euro apmērā.  
· 4. Finansējuma starpību 90 424 euro apmērā informatīvā ziņojumā "Par pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu" minēto pasākumu īstenošanai līdz 2026. gada 30.jūnijam Nacionālais veselības dienests nodrošina esošā budžeta ietvaros.
· 5. Pieņemt zināšanai, ka pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanas ieviešana sākot ar 2026. gada 1. jūliju būtu turpināma no Eiropas Ekonomikas zonas un Norvēģijas granta 2021. – 2028. gadam perioda investīciju (turpmāk - EEZ/Norvēģu finanšu instruments) līdzekļiem, ievērojot donorvalstu un Latvijas Republikas tiesību aktus, tai skaitā publisko iepirkumu, budžeta plānošanu un izpildi regulējošos tiesību aktus, ja tiks panākta oficiāla vienošanās ar donorvalstīm. Veselības ministrijai sadarbībā ar programmas apsaimniekotāju Tieslietu ministriju programmas izstrādes procesā veikt nepieciešamās sarunas ar donoriem par iespēju izņēmuma kārtā noteikt projekta izdevumu attiecināmības termiņu pirms EEZ/Norvēģu finanšu instrumenta programmas apstiprināšanas.
· 6. Ja finansējums pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas īstenošanas ieviešana no 2026. gada 1. jūlija netiks piešķirts no EEZ/Norvēģu finanšu instrumenta līdzekļiem, Veselības ministrijai līdz 2026. gada 31. martam informēt Ministru kabinetu par turpmāko pilotprojekta īstenošanu un finansēšanas avotu Veselības ministrijai pieejamā valsts budžeta ietvaros. 
· 7. Veselības ministrijai līdz 2026. gada 1.oktobrim izstrādāt un iesniegt zināšanai Ministru kabinetā progresa pārskatu par informatīvā ziņojuma "Par pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu" īstenošanas gaitu. 
· 8. Veselības ministrijai, ja informatīvā ziņojuma "Par pilotprojekta integrētai pieejai - pakalpojumu pieejamības uzlabošanai nepilngadīgajiem, kuri pārmērīgi lieto atkarību izraisošas vielas, īstenošanu" īstenošanas laikā tiek identificētas būtiskas problēmas, kas saistītas ar finanšu vai īstenošanas jautājumiem, informēt Ministru kabinetu.

